ᱜᱚᱞᱟᱯ ᱵᱚᱨᱵᱚᱨᱟ

ᱡᱟᱱᱟᱢ ᱟᱨ ᱵᱚᱸᱥ ᱵᱩᱫᱟᱹ
᱑᱙᱒᱖ ᱥᱮᱨᱢᱟ ᱨᱮᱭᱟᱜ ᱒᱙ ᱟᱜᱚᱥᱴ ᱢᱟᱹᱦᱤᱛ ᱨᱮ ᱜᱚᱞᱟᱜᱷᱟᱴ ᱦᱚᱱᱚᱛ ᱨᱮ ᱜᱚᱞᱟᱯ ᱵᱚᱨᱵᱚᱨᱟ ᱫᱚᱭᱮ ᱡᱟᱱᱟᱢ ᱞᱮᱱᱟ| ᱩᱱᱤ ᱨᱮᱱ ᱟᱯᱟᱛ ᱴᱮᱫ ᱟᱜ ᱧᱩᱛᱩᱢ ᱫᱚ ᱛᱟᱦᱮᱸᱠᱟᱱᱟ ᱠᱚᱢᱚᱞ ᱵᱚᱨᱵᱟᱨᱟ| ᱩᱱᱤ ᱰᱚ ᱟᱥᱟᱢ ᱨᱮᱭᱟᱜ ᱰᱤᱵᱽᱜᱚᱭ ᱨᱮ ᱢᱮᱱᱟᱜ ᱟᱥᱟᱢ ᱚᱭᱮᱞ ᱠᱚᱢᱯᱟᱱᱤ ᱨᱮᱭᱮ ᱠᱟᱹᱢᱤᱭᱮᱫ ᱠᱟᱱ ᱛᱟᱦᱮᱸᱠᱟᱱᱟ| ᱜᱚᱞᱟᱯ ᱵᱚᱨᱵᱚᱨᱟ ᱜᱮ ᱟᱠᱚ ᱵᱚᱭᱦᱟ ᱢᱩᱫᱽ ᱨᱮ ᱡᱚᱛᱚ ᱦᱚᱲ ᱠᱷᱚᱱ ᱢᱟᱨᱟᱝ ᱩᱛᱟᱹᱨᱤᱡ-ᱮ ᱛᱟᱦᱮᱸᱠᱟᱱᱟ
।

ᱥᱮᱪᱮᱫ
ᱜᱚᱞᱟᱯ ᱵᱚᱨᱵᱚᱨᱟ ᱫᱚ ᱦᱩᱰᱤᱧ ᱚᱠᱛᱮ ᱨᱮᱭᱟᱜ ᱥᱮᱪᱮᱫ ᱛᱤᱱᱤᱥᱩᱠᱤᱭᱟ ᱠᱷᱚᱱᱮ ᱦᱟᱛᱟᱣ ᱞᱮᱫᱟ| ᱑᱙᱔᱔ ᱥᱮᱨᱢᱟ ᱨᱮ ᱩᱱᱤ ᱫᱚ ᱠᱚᱞᱠᱟᱛᱟ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱦᱚᱛᱮ ᱛᱮ ᱚᱨᱟᱢᱚᱜ ᱠᱟᱱ ᱛᱟᱦᱮᱱ ᱢᱮᱴᱨᱤᱠ ᱵᱤᱱᱤᱰᱮ ᱯᱟᱥᱟ ᱞᱮᱫᱟ| ᱩᱱᱤ ᱫᱚ ᱠᱚᱞᱠᱟᱛᱟ ᱡᱮᱜᱮᱫ ᱵᱤᱨᱫᱟᱹ ᱜᱟᱲ ᱠᱷᱚᱱ ᱟᱭᱹᱮᱹᱮᱥᱹ ᱵᱤᱱᱤᱰᱮ ᱯᱟᱥ ᱞᱮᱫᱟ| ᱠᱚᱞᱠᱟᱛᱟ ᱨᱮ ᱛᱟᱦᱮᱸᱠᱟᱱ ᱚᱠᱛᱮ ᱠᱷᱚᱱ ᱜᱮ ᱥᱟᱢᱟᱡᱽᱵᱟᱫᱤ ᱟᱱᱫᱚᱲ ᱨᱮ ᱩᱱᱤᱭᱟᱜ ᱢᱚᱱ ᱫᱚ ᱞᱟᱜᱟᱣ ᱞᱮᱱ ᱛᱟᱭᱟ ᱟᱨ ᱚᱱᱰᱮ ᱜᱮ ᱠᱚᱞᱮᱡᱽ ᱯᱟᱲᱦᱟᱣᱚᱜ ᱫᱚ ᱚᱱᱰᱮ ᱢᱩᱪᱟᱹᱫ ᱞᱮᱱ ᱛᱟᱭᱟ ᱟᱨ ᱑᱙᱔᱗ ᱥᱮᱨᱢᱟ ᱨᱮ ᱟᱥᱟᱢ ᱟᱡᱟᱜ ᱡᱟᱱᱟᱢ ᱡᱟᱭᱜᱟ ᱛᱮᱭᱮ ᱨᱩᱣᱟᱹᱲ ᱦᱮᱡ ᱞᱮᱱᱟ|
ᱨᱟᱡᱟᱨᱤ
ᱩᱱ ᱚᱠᱛᱮ ᱟᱥᱟᱢ ᱯᱚᱱᱚᱛ ᱨᱮ ᱠᱚᱝᱜᱽᱨᱮᱥ ᱫᱚᱞ ᱛᱟᱞᱟ ᱨᱮ ᱥᱚᱥᱤᱭᱮᱞ ᱜᱩᱴ ᱧᱩᱛᱩᱢᱟᱱ ᱢᱤᱫᱴᱮᱱ ᱵᱷᱟᱜᱽ ᱛᱟᱦᱮᱸᱠᱟᱱᱟ| ᱠᱚᱞᱠᱟᱛᱟ ᱠᱷᱚᱱ ᱨᱩᱣᱟᱹᱲ ᱦᱮᱡ ᱠᱟᱛᱮ, ᱩᱱᱤ ᱫᱚ ᱚᱱᱟ ᱫᱚᱞ ᱨᱮᱱ ᱨᱟᱹᱥᱤᱭᱟᱹ ᱞᱮᱠᱟ ᱛᱮ ᱥᱮᱞᱮᱫ ᱞᱮᱱᱟᱭ| ᱫᱤᱥᱚᱢ ᱯᱷᱩᱨᱜᱟᱹᱞ ᱛᱟᱭᱱᱚᱢ ᱠᱚᱝᱜᱽᱨᱮᱥ ᱥᱚᱥᱤᱭᱮᱞᱤᱥᱭᱴ ᱫᱚᱞ ᱵᱟᱹᱜᱤ ᱠᱟᱛᱮ ᱩᱱᱠᱩ ᱫᱚ ᱢᱤᱫᱴᱮᱱ ᱱᱟᱣᱟ ᱫᱚᱞ ᱠᱚ ᱵᱟᱱᱫᱷᱟᱣ ᱠᱮᱫᱟ|
ᱢᱩᱠᱷᱭᱟᱹ ᱢᱚᱱᱛᱨᱤ
᱑᱙᱗᱘ ᱥᱮᱨᱢᱟ ᱨᱮᱭᱟᱜ ᱢᱟᱨᱪ ᱪᱟᱱᱫᱚ ᱨᱮ ᱟᱥᱟᱢ ᱨᱮᱭᱟᱜ ᱵᱤᱫᱷᱟᱱ ᱥᱚᱵᱷᱟ ᱵᱟᱪᱷᱱᱟᱣ ᱨᱮ ᱡᱚᱱᱚᱛᱟ ᱯᱟᱨᱴᱤ ᱫᱚ ᱕᱓ (ᱢᱚᱬᱮ ᱜᱮᱞ ᱯᱮ) ᱜᱚᱴᱟᱝ ᱢᱟᱹᱪᱤ ᱠᱚ ᱦᱟᱢᱮᱴ ᱞᱮᱫᱟ| ᱚᱱᱟ ᱞᱮᱠᱟ ᱨᱮ ᱩᱱᱤᱭᱟᱜ ᱫᱚᱞ ᱫᱚ ᱵᱤᱫᱷᱟᱱ ᱥᱚᱵᱷᱟ ᱨᱮ ᱡᱚᱛᱚ ᱠᱷᱳᱱ ᱢᱟᱨᱟᱝ ᱫᱚᱞ ᱢᱮᱱᱛᱮ ᱞᱮᱠᱷᱟ ᱞᱮᱱᱟ| ᱑᱙᱗᱘ ᱥᱮᱨᱢᱟ ᱨᱮᱭᱟᱜ ᱑᱒ ᱢᱟᱨᱪ ᱦᱤᱞᱚᱜ ᱜᱚᱞᱟᱯ ᱵᱚᱨᱵᱚᱨᱟ ᱫᱚ ᱟᱥᱟᱢ ᱨᱮᱱ ᱢᱩᱠᱷᱭᱟᱹ ᱢᱚᱱᱛᱨᱤ ᱞᱮᱠᱟ ᱛᱮ ᱠᱤᱨᱤᱭᱟᱹᱭ ᱦᱟᱛᱟᱣ ᱞᱮᱫᱟ| ᱚᱱᱟ ᱫᱷᱟᱣ ᱜᱮ ᱟᱥᱟᱢ ᱯᱚᱱᱚᱛ ᱨᱮ ᱯᱟᱹᱦᱤᱞ ᱫᱷᱟᱣ ᱞᱟᱹᱜᱤᱫ ᱠᱚᱝᱜᱽᱨᱮᱥ ᱵᱤᱨᱩᱫᱷᱤ ᱫᱚᱞ ᱨᱮᱱ ᱠᱚ ᱥᱚᱨᱠᱟᱨ ᱠᱚ ᱛᱮᱭᱟᱨ ᱞᱮᱫ ᱛᱟᱦᱮᱸᱠᱟᱱᱟ|

ᱱᱮ-ᱦᱚᱲ ᱵᱷᱟᱹᱞᱟᱹᱭ ᱠᱟᱹᱢᱤ
ᱢᱩᱠᱷᱭᱟᱹ ᱢᱚᱱᱛᱨᱤ ᱞᱮᱠᱟ ᱛᱮ ᱫᱟᱹᱭᱤᱠ ᱜᱚᱜ ᱛᱟᱭᱱᱚᱢ ᱜᱮ ᱜᱚᱞᱟᱯ ᱵᱚᱨᱵᱚᱨᱟ ᱫᱚ ᱱᱮ-ᱦᱚᱲ ᱵᱷᱟᱹᱞᱟᱹᱭ ᱠᱟᱹᱢᱤᱭᱮ ᱮᱛᱚᱦᱚᱵ ᱞᱮᱫᱟ| ᱡᱮᱞᱮᱠᱟ- ᱜᱮᱞ ᱵᱤᱜᱷᱟᱹ ᱦᱟᱹᱵᱤᱡ ᱦᱟᱥᱟ ᱨᱮᱭᱟᱜ ᱠᱷᱟᱡᱽᱱᱟᱭ ᱤᱠᱟᱹ ᱠᱟᱫ ᱛᱟᱠᱚᱣ, ᱜᱮᱞ ᱪᱟᱱᱟᱪ ᱦᱟᱹᱵᱤᱡ ᱨᱮᱱ ᱜᱤᱫᱽᱨᱟᱹ ᱠᱚᱣᱟᱜ ᱢᱟᱥᱩᱞ ᱤᱠᱟᱹ, ᱵᱨᱟᱦᱢᱚᱯ[ᱩᱛᱨᱚ ᱪᱮᱛᱟᱱ ᱨᱮ ᱫᱚᱥᱟᱨ ᱥᱟᱠᱚ ᱞᱟᱹᱜᱤᱫ ᱵᱤᱫ ᱫᱷᱤᱨᱤ ᱵᱮᱱᱟᱣ ᱞᱮᱫᱟ, ᱡᱟᱜᱤ ᱨᱚᱰ ᱟᱨ ᱟᱥᱟᱨ ᱨᱮ ᱠᱟᱜᱚᱡᱽ ᱠᱟᱨᱠᱷᱟᱱᱟ ᱵᱮᱱᱟᱣ, ᱵᱤᱡᱽᱞᱤᱛᱮᱭᱟᱨ ᱨᱮᱭᱟᱜ ᱱᱟᱣᱟ ᱠᱟᱹᱢᱤ ᱦᱚᱨᱟ ᱥᱟᱯ ᱨᱟᱠᱟᱵ ᱮᱢᱟᱱ ᱛᱮᱭᱟᱜ ᱠᱟᱹᱢᱤ ᱠᱚ| 
ᱥᱟᱹᱠᱷᱭᱟᱹᱛ

 ᱵᱟᱦᱨᱮ ᱡᱚᱱᱚᱲ 
Former Assam CM Golap Borbora is no more North East News Agency, 1–15 April 2006
Golap Borbora passes away, The Telegraph,  Monday, 20 March 2006
^^

ᱛᱷᱚᱠ: ᱨᱟᱡᱟᱨᱤ